《题江仲暹听鹤亭》
明代·张以宁

仙鹤在人世，长鸣思远空。
有人秋水上，倚杖月明中。
玉树三更露，银河万里风。
徘徊意无极，迟尔出樊笼。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。